text: [{"text_idx": "#000000", "text": "Strangari reglur fyri brenniolju til skip"}, {"text_idx": "#000001", "text": "Fyrsta januar minkar loyvda n\u00f8gdin av sva\u0301vuli i\u0301 brenniolju hja\u0301 skipum. \u00d8ll f\u00f8roysk skip og skip, sum sigla i\u0301 f\u00f8royskum sjo\u0301gvi, skulu ta\u0301 ny\u0301ta olju, sum i\u0301 mesta lagi inniheldur 0,5 vektprosent av sva\u0301vuli. Fyri skip, sum \u00e6tla s\u00e6r at liggja vi\u00f0 bryggju ella ankra\u00f0i a\u0301 f\u00f8royskum fir\u00f0um, er kravi\u00f0 longu nu\u0301 strangari enn hetta. I\u0301 fj\u00f8r kom kunnger\u00f0, sum sigur, at skip, sum liggja fyri akker ella vi\u00f0 kei, skulu ny\u0301ta olju, sum ikki hevur meira enn 0,1 % av sva\u0301vuli."}, {"text_idx": "#000002", "text": "Kravi\u00f0 um 0,5 % sva\u0301vulinnihald kemur fra\u0301 IMO, Sjo\u0301vinnustovninum undir ST. Har er samtykt, at fra\u0301 1. Januar 2020 kunnu skip i\u0301 millumlanda sigling ikki bru\u0301ka olju vi\u00f0 meira enn 0,5 vektprosenti av sva\u0301vuli i\u0301 oljuni. To\u0301 kunnu tey brenna olju vi\u00f0 h\u00e6gri sva\u0301vulinnihaldi, um tey kunnu reinsa roykin, so u\u0301tla\u0301ti\u00f0 ikki er meira enn ta\u00f0, sum svarar til at brenna olju vi\u00f0 0,5 % av sva\u0301vuli. Harafturat hevur stovnurin ly\u0301st n\u00f8kur \u00f8ki, har enn minni sva\u0301vulinnihald er loyvt. Til d\u00f8mis er bert loyvt at brenna olju vi\u00f0 0,1 % av sva\u0301vuli i\u0301 Nor\u00f0sjo\u0301num og Eystursjo\u0301num. Hetta sama la\u0301ga sva\u0301vulmarki\u00f0 er galdandi fyri skip, sum liggja i\u0301 havn i\u0301 ES-londunum, og eisini i\u0301 F\u00f8royum."}, {"text_idx": "#000004", "text": "Umhv\u00f8rvisstovan hevur eftirlit vi\u00f0, at skip bru\u0301ka r\u00f8ttu oljuna. Umhv\u00f8rvisstovan hevur kanna\u00f0 n\u00f8kur skip, og \u00f8ll skipini h\u00f8vdu olju vi\u00f0 l\u00e6gri sva\u0301vulinnihaldi enn 0,1% umbor\u00f0."}, {"text_idx": "#000005", "text": "Flestu skip a\u0301 okkara lei\u00f0um bru\u0301ka olju sum brennievni, b\u00e6\u00f0i ta\u0301 tey sigla og ta\u0301 tey liggja vi\u00f0 bryggju, og flestu f\u00f8roysku skip ny\u0301ta gassolju, sum er tunn og inniheldur li\u0301ti\u00f0 av sva\u0301vuli. St\u00f8rri skip kunnu brenna olju, sum er munandi tjykkri enn gassoljan, og ver\u00f0ur nevnd tungolja. Hon kann i\u0301 dag innihald upp til 3,5 prosent av sva\u0301vuli, og framvegis ver\u00f0a lo\u0301glig. Ofta er innihaldi\u00f0 to\u0301 onkusta\u00f0ni millum 1,5 % og 2,5% av sva\u0301vuli."}, {"text_idx": "#000006", "text": "Ta\u0301 olja brennur i\u0301 motorinum, ver\u00f0ur hon fyrst og fremst til koltvi\u0301iltu, vanliga nevnt CO2, og vatn. Harafturat eru lutfalsliga sm\u00e6rri n\u00f8gdir av \u00f8\u00f0rum evnum i\u0301 roykinum, alt eftir hvat slag av olju, sum ver\u00f0ur brend, og hvat motorslag talan er um."}, {"text_idx": "#000007", "text": "Ta\u0301 olja vi\u00f0 sva\u0301vuli ver\u00f0ur brend i\u0301 motorum, kemur eisini sva\u0301vultvi\u0301ilta ella SO2 u\u0301r motorinum. SO2 saman vi\u00f0 luft og vatndropum ver\u00f0ur til sva\u0301vulsy\u0301ru."}, {"text_idx": "#000009", "text": "Til seinast kann nevnast, at so\u0301tbitlar i\u0301 ymsum st\u00f8ddum eisini koma fra\u0301 forbrenningini i\u0301 motorum."}, {"text_idx": "#000010", "text": "Me\u00f0an CO2-u\u0301tla\u0301ti\u00f0 er h\u00f8vu\u00f0satvoldin til vakstrarhu\u0301sa\u0301rin a\u0301 umhv\u00f8rvi\u00f0, kunnu hesi try\u0301 seinastu evnini \u00f8ll hava a\u0301rin a\u0301 heilsuna hja\u0301 fo\u0301lki n\u00e6rhendis da\u0301lkingarkeldunum, um innihaldi\u00f0 av hesum evnum i\u0301 luftini st\u00f8\u00f0ugt er omanfyri a\u0301vi\u0301s vir\u00f0i. Harafturat su\u0301rga b\u00e6\u00f0i sva\u0301vultvi\u0301ilta og nitrogentvi\u0301ilta vatn og j\u00f8r\u00f0."}, {"text_idx": "#000012", "text": "Go\u0301\u00f0kenning til ny\u0301ggja turrdokk a\u0301 Ska\u0301la"}, {"text_idx": "#000014", "text": "Go\u0301\u00f0kenning av eini royndarverk\u00e6tlan at seta eitt sjo\u0301varfalsorkuverk u\u0301t i\u0301 Vestmannasundi"}, {"text_idx": "#000016", "text": "Arbei\u00f0s\u00f8kirMatrikulLand- og sjo\u0301kortLandsfo\u0301lkayvirlit og navnama\u0301lTingly\u0301singElveitingareftirlitArbei\u00f0s\u00f8kirOrkaSko\u0301gr\u00f8ktNa\u0301ttu\u0301ruverndUmhv\u00f8rvisverndNor\u00f0urlendskt samstarvSnarvegirGo\u0301\u00f0kenningar og loyvirKunnger\u00f0artalvaStarvsfo\u0301lkOy\u00f0ubl\u00f8\u00f0Umhv\u00f8rvisstovanUm Umhv\u00f8rvisstovunaStarvsfo\u0301lkSambandPrivatli\u0301vspolitikkur"}, {"text_idx": "#000017", "text": "MatrikulLand- og sjo\u0301kortLandsfo\u0301lkayvirlit og navnama\u0301lTingly\u0301singElveitingareftirlit"}]